ארגנטינוזאורוס

קבוצות טקסונומיות אחרות ובן אדם.]]
ארגנטינוזאורוס (שם מדעי: Argentinosaurus) הוא סוג של דינוזאור זאורופוד מענף טיטאנוזאוריה שנודע בגודלו הרב. הארגנטינוזאורוס היה אחד הדינוזאורים הגדולים ביותר שחיו אי-פעם, וייתכן שאף הגדול שבהם, הן מבחינת אורך והן מבחינת משקל: אורכו מוערך בין 30 ל-40 מטר כאשר הוא האומדן המקובל ומשקלו בין 70 ל-100 טונות. הארגנטינוזאורוס חי בדרום אמריקה בתקופת הקרטיקון כ-97-94 מיליון שנים לפני זמננו.

על שיוכו הסיסטמטי בתוך ענף הטיטאנוזאוריה יש מחלוקת. בעבר הוא שויך למשפחת האנטארקטוזאוריים אך כיום מקובל יותר לשייכו לתת-ענף הלונגקוזאוריה.

== תיאור ==

הארגנטינוזאורוס היה זאורופוד ענק טיפוסי והתאפיין בגוף גדול וכבד, וצוואר וזנב ארוכים. את רוב זמנו בילה באכילת צמחים ונדידה ביבשת אמריקה הדרומית בחיפוש אחר מקורות מזון. נראה שחי בעדרים קטנים, שסיפקו לו הגנה חלקית מפני טורפים. הגנתו העיקרית מפני טריפה הייתה גודלו הרב, שכן באותה תקופה התפתחו בדרום אמריקה טורפי ענק: מפוזאורוס רוסה וגיגאנוטוזאורוס, שהיה מגדולי הטורפים היבשתיים שחיו אי-פעם.

בשל מחסור במאובנים ישנה מחלוקת על תנוחת הצוואר של הארגנטינוזאורוס: האם צווארו היה זקוף בדומה לברכיוזאוריים ומספר טיטאנוזאורים אחרים או די אופקי בערך בגובה הירכיים כמו בדיפלודוקיים ומספר טיטאנוזאורים בהם דרדנוטוס הידוע משלד שלם יחסית. בהתאם לכך, ישנם שחזורים בהם צווארו זקוף וישנם שחזורים (כגון שלד משוחזר במוזיאון כרמן פונס) בהם צווארו בגובה הירכיים.

<gallery mode="packed" widths="300" heights="175">
File:Argentinosaurus BW.jpg|איור עדכני המשחזר את מראהו של הארגנטינוזאורוס 
File:Argentinosaurus-by-Zachi-Evenor-ver013.jpg|איור המשחזר את מראהו של הארגנטינוזאורוס בתנוחה בה הצוואר זקוף
</gallery>

=== גודל ===

הארגנטינוזאורוס נחשב לדינוזאור הגדול ביותר הידוע מחומר מאובנים סביר. כשנתגלה, העריך גרגורי פול את אורכו ב-35 מטר ואת משקלו ב-80–100 טונות. הערכות אחרות נקבו גם הן באורך של 30–36 מטר ומשקל דומה.

שלד משוחזר של ארגנטינוזאורוס, הכולל חלק מהמאובנים המקוריים, כולל עצם השוקית (fibula), נמצא במוזיאון כרמן פונס (Museo Carmen Funes). שלד זה הוא באורך כ- וגובהו בכתפיים 7.3 מטר. זהו השלד הארוך ביותר בתצוגה מוזיאלית. שלד זה שימש לחקר התנועה של הזאורופוד הענק אך מספר פלאונטולוגים מתחו ביקורת על מספר אי-דיוקים בשחזור.

הערכות אחרות ניסו לקבוע את אורכו על ידי השוואה לטיטאנוזאורים אחרים. ב-2006 קרפנטר השווה את מבנה גופו לזה של סלטזאורוס ואמד את אורכו של הארגנטינוזאורוס ב-30 מטר בלבד. הערכות אחרות הציעו אורך קצר אף יותר: כ-26 מטר, דבר ששולל ממנו את תואר הזאורופוד הארוך ביותר. הערכות לגבי המשקל פחות נפוצות אך מקובל להעריך את משקלו ב-75 טונות.

הפלאונטולוג תומאס ר. הולץ הבן בספרו Dinosaurs: The Most Complete, Up-to-Date Encyclopedia for Dinosaur Lovers of All Ages - נספח סוגי הדינוזאורים - מעריך שאורכו של הארגנטינוזאורוס הוא ומשקלו כ-13 פילים אפריקנים בוגרים.

ב-2017 תואר מדעית זאורופוד ענק - פטגוטיטאן. דינוזאור זה היה באורך של כ- ובעל עצם הירך (femur) באורך 238 סנטימטר והיקף של פחות מ-110 ס"מ. לעומת זאת, עצם הירך הגדולה ביותר של הארגנטינוזאורוס הייתה באורך 250 ס"מ ובהיקף 118 ס"מ, דבר שמרמז שהארגנטינוזאורוס היה גדול במקצת מפטגוטיטאן. עם זאת, בשל חומר המאובנים החלקי וגודל השגיאות בהערכות לא ניתן לקבוע באופן חד-משמעתי מי היה גדול יותר, ורק אפשר לומר שהם היו בערך באותו גודל.

ענפים שונים (למעלה) והשוואה של גודלי הדינוזאורים הגדולים ביותר - הטיטאנוזאורים (למטה). מקרא ומפתח מינים: , , , , , , , , , , , , .]]

== גילוי ==

[[עצם הירך (femur) של ארגנטינוזאורוס]]
הארגנטינוזאורוס, או ליתר דיוק, המין Argentinosaurus huinculensis, נתגלה, תואר וסווג לראשונה ב-1993 על ידי הפלאונטולוגים חוסה בונפרטה ורודולפו קוריה. המאובנים שלו נתגלו באזור Huincul Formation של Río Limay Subgroup בפרובינציית נאוקן שבארגנטינה. המאובנים כללו בעיקר חוליות מעמוד השדרה, מספר עצמות מאגן הירכיים ושוקה.

=== המאובנים שנתגלו ===

מארגנטינוזאורוס התגלו רק מאובנים חלקיים ולא שלד שלם. מאובני ההולוטייפ כוללים מספר חוליות (6 חוליות מהגב ו-5 חוליות מאזור אגן הירכיים), מספר צלעות והשוקה (tibia) ברגל האחורית. אחת מהחוליות שנמדדו היא באורך 159 ס"מ ואילו אורך השוקה הוא 155 ס"מ.

בנוסף לכך, נתגלתה גם עצם ירך (femur) לא שלמה, שזכתה לסימון MLP-DP 46-VIII-21-3. עצם זו מיוחסת לארגנטינוזאורוס והיקפה כ-118 ס"מ.

באמצעות השוואת הפרופורציות של עצמות אלה לזאורופודים אחרים מהענף טיטאנוזאוריה ושינוי סקלה איזומטרי יכולים החוקרים להעריך את גודלו המלא של ארגנטינוזאורוס, אם כי מרווח השגיאה גדול עקב המחסור בשלד שלם.

== אטימולוגיה ==

השם המדעי של דינוזאור זה הוא Argentinosaurus huinculensis. פירוש שם הסוג הוא "לטאת ארגנטינה" על שם הארץ בה נתגלה, ארגנטינה, ופירוש שם המין huinculensis הוא "של Huincul" על שם התצורה הגאולוגית Huincul בה נתגלה בתוספת הסיומת הלטינית ensis שפירושה "של".

==בתרבות==
*פרטי ארגנטינוזאורוסים מופיעים בסדרה נרדף בידי דינוזאורים של נייג'ל מארוון, שם הם נמלטים מטורפיהם העיקריים - הגיגאנוטוזאורוסים. 

*בסדרה הכוכב דינוזאור נראים כמה פרטים גדולים אשר נעים בשדות אפר דביקים לצד פרטי גספאריניזאורים. הארגנטינוזאורוסים נרדפים בידי מפוזאורוסים.

*ארגנטינוזאורוסים נראים בסרט הדוקומנטרי דינוזאורים: ענקי פטגוניה, בו הם מותקפים בידי גיגאנוטוזאורוסים שמנסים לצוד אותם ללא הצלחה. 

*בנוסף מוצגים ארגנטינוזאורוסים במשחקי הווידאו עולם היורה: המשחק וJurassic World: Alive, בהם הם משמשים גם ליצירת זני כלאיים.

== תמונות נוספות ==

<gallery widths="200" heights="150">
קובץ:Argentinosaurus-0656b.jpg|דגם של ארגנטינוזאורוס, בו הצוואר נמצא בתנוחה זקופה
File:Argentinosaurus skeleton, PLoS ONE.png|שלד משוחזר (אך לא מדויק) של ארגנטינוזאורוס במוזיאון כרמן פונס בארגנטינה. אורך השלד כ-40 מטר.
File:Argentinosaurus scale.png|השוואת גודל ארגנטינוזאורוס (שאורכו כ-40 מטר) לעומת אדם
File:Argentinosaurus-at-WIS.jpg|דגם בגודל כמעט מלא של ארגנטינוזאורוס בגן המדע על שם קלור במכון ויצמן למדע, ישראל
</gallery>

== ראו גם ==

* פטגוטיטאן
* פוארטזאורוס

== קישורים חיצוניים ==

* [http://www.bbc.co.uk/nature/life/Argentinosaurus ארגנטינוזאורוס] באתר ה-BBC
* 
* 
* [http://www.youtube.com/watch?v=CpaZkVqQAFA&feature=youtu.be Mapusaurus gang Vs. Argentinosaurus - Planet Dinosaur - BBC], מפוזאורוס נגד ארגנטינוזאורוס בהכוכב דינוזאור - ערוץ BBC Earth ביוטיוב
* [http://paleo-king.deviantart.com/art/Argentinosaurus-huinculensis-182796645 שחזור של ארגנטינוזאורוס] מאת Paleo-King, באתר DeviantArt
* [http://www.iflscience.com/plants-and-animals/computer-program-reconstructed-dinosaur-locomotion Computer Program Reconstructed Dinosaur Locomotion] (מידע וסרטון), אתר IFLS למדע פופולרי
* [http://news.discovery.com/animals/dinosaurs/argest-dino-of-all-time-is-digitally-recreated-131030.htm מדענים שחזרו דיגיטלית את הדינוזאורים הגדול ביותר בכל הזמנים], חדשות Discovery Channel
* [http://paleoking.blogspot.co.il/2011/02/forgotten-giants-2-argentinosaurus.html על ארגנטינוזאורוס והשחזורים שלו]
* [http://sameerprehistorica.deviantart.com/art/Argentinosaurus-359990617 איור של ארגנטינוזאורוס לעומת אדם] מאת SameerPrehistorica, באתר DeviantArt

== הערות שוליים ==

קטגוריה:בעלי חיים שתוארו ב-1993
קטגוריה:אנטארקטוזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:ארגנטינה: מאובנים
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1993